Rikunarita-ORG/Wikinium huggingface dataset:
# Međunarodna astronomska unija

Logotip Međunarodne astronomske unije
Nacionalne članice
**Međunarodna astronomska unija** (eng: *International Astronomical Union*, *IAU*, fra: *Union astronomique internationale*, *UAI*) je organizacija koja ujedinjuje nacionalne astronomske organizacije iz svih dijelova svijeta. Članica je Međunarodnog vijeća za nauku. IAU je u svjetskoj naučnoj zajednici priznata kao ustanova odgovorna za imenovanje zvijezda, planeta, asteroida i drugih nebeskih tijela i pojava.

Radne grupe uključuju **Radnu grupu za imenovanje planetnih sistema** (*Working Group for Planetary System Nomenclature*, **WGPSN**), koja je odgovorna za imenovanje asteroida i planeta.

**IAU** je odgovorna i za sistem Astronomskih telegrama, iako ih ona sama ne vodi. Minor Planet Center (MPC), središte za sva neplanetna i nesatelitska tijela u Sunčevom sistemu, također djeluje pod okriljem IAU.

IAU je osnovana 1919. godine, spajanjem različitih međunarodnih projekata uključujući projekte "Nebeska karta" (*Carte du Ciel*), "Sunčeva unija" (*Solar Union*) i Međunarodni ured za vrijeme (*Bureau International de l'Heure*). Prvi predsjednik je bio Benjamin Baillaud.

IAU danas povezuje 9.040 pojedinačnih članova - profesionalnih astronoma, uglavnom doktora nauka, te 63 nacionalne organizacije koje sarađuju s IAU.

87% članova su muškarci, 13% žene. Aktualni predsjednik je Ewine van Dishoeck.

**XXVI Generalna skupština** IAU je održana u Pragu (Češka) u augustu 2006. godine.

## IAU u popularnoj kulturi

* U stihovima pjesme "Planet X" (Christine Lavin), spominju se IAU i WGPSN.
* U filmu Žestoki udar, otkriće novog asteroida amateri bi trebali prijaviti MPC-u.

## Također pogledajte

* Astronomski sistem imenovanja
* Planetarna nomenklatura

## Reference

## Vanjski linkovi

* International Astronomical Union
* XXVIth General Assembly 2006
# Temza

| Temza |
| --- |
|  |
|  |
| Države |  Engleska |
| Gradovi kroz koje protiče | Oxford, Reading, Slough, London, Southend |
| Dužina | 346 km |
| Izvor | Kemble, Gloucestershire |
| NV izvora | 110 m |
| Ušće | Southend-on-Sea, Essex Sjeverno more |
| Sliv | Sjeverno more |
| Prosječni protok | 65,8 m3/s |
| Površina sliva | 12.935 km2 |

**Temza** (engl. *River Thames* [temz]) je rijeka u južnoj Engleskoj, koja protiče kroz London. Druga je po dužini rijeka u Velikoj Britaniji, nakon rijeke Severn. Duga je 346 km.

I pored toga što je uveliko poznata te ima relativno veliku dužinu toka, ne može se ubrojati u najveće evropske rijeke. Pored toga, protičući kroz London, teće veoma sporo te, u poređenu sa drugim evropskim rijekama ima relativno mali protok od oko 66 m3/s što je gotovo 3 puta manje od prosjeka rijeke Bosne.

Zanimljivo je da u kanadskoj provinciji Ontario postoji rijeka s istim imenom, a na njoj se također nalazi gradić s imenom London.

U prošlosti, Temza je često plavila okolna područja, a od 1980. u Woolwich Reachu napravljena je najveća brana protiv poplava na svijetu. Poplave Temze su uzrokovane promjenama plime i oseke. Nakon katastrofalne poplave 1953. poginulo je preko 3000 osoba. Preko Temze izgrađeno je mnogo mostova, od kojih je najpoznatiji londonski Tower Bridge.

## Protok

**Prosječni mjesečni protok (u m3/s)**
 Hidrološka stanica: Teddington (podaci izračunati tokom 20 godina)

## Također pogledajte

* Parobrod
# Newcastle na Tyneu

|  |
| --- |
| Newcastle na Tajnu (*Newcastle upon Tyne*) |
| Grad |
|  |
| Država | Engleska |
| Regija | Sjever |
| Grofovija | Tyne i Wear |
|  |
| Površina | 114 km2 |
|  |
| Stanovništvo | 289,835 (*2014*) |
|  - Urbana zona | 879,996 |
|  - Metro | 1,650,000 |
|  |
| Vremenska zona | UTC+0 |
|  |
| **Veb-sajt:**  newcastle.gov.uk |
|  |

**Newcastle na Tajnu** (eng. Newcastle upon Tyne) jest grad i luka u engleskoj regiji Sjever. Pripada grofoviji Tyne i Wear. Prostire se na površini od 114 km2. Leži na rijeci Tajn. Nalazi se 398 kilometara sjeverno od Londona i 17 kilometara sjeverozapadno od Sunderlanda 2014. godine grad je brojao preko 289.000 stanovnika.

## Historija

U 2. vijeku na mjestu današnjeg Newcastla je bilo podignuto rimsko naselje *Pons Aelius*. Preko rijeke Tajn rimljani su sagradili utvrdu koja je rimsku provinciju štitila od napada barbara sa sjevera. Padom Rimskog Carstva Newcastle postaje dio anglosaksonskog kraljevstva Northumbria. Tada je bio poznat pod nazivom *Monkchester*. U sukobima sa dancima 876. godine grad je razoren. 1080. godine je obnovljen od strane Roberta Curthosa. Grad se od tada naziva *Novum Castellum* ili *New Castle*. Bio je na značajnom strateškom položaju i najsjevernija engleska tvrđava u blizini nemirne granice sa Škotskom. U 13. vijeku Newcastle je utvrđen zidinama. Škoti su ga tokom 14. vijeka tri puta neuspješno napadali.

1530. godine grad dobija monopol nad trgovinom ugljem. To je dalo jak poticaj ekonomskom razvoju grada. 1636. godine trećina stanovnika je umrla od kuge. Tokom Engleskog građanskog rata je grad stao na stranu kralja.

U 18. vijeku Newcastle je bio četvrti centar štamparstva u Engleskoj. Od 1793. godine u gradu djeluje literarno i filozofsko društvo, od tog vremena je Newcastle postao poznat i po proizvodnji stakla. Tokom industrijske revolucije u 19. vijeku grad se razvio u značajan industrijski centar. Newcastle i njegova okolina ima tradiciju rudarstva, tu se ugalj kopa od srednjeg vijeka, a na bazi uglja podignuta su brojna industrijska poduzeća (brodogradnja, metalurgija). Newcastle je pretrpio bombardovanje za vrijeme Drugog svjetskog rata. Prvi Univerzitet osnovan je 1963. godine. 1978. godine izgrađena je prva linija metroa.

## Geografija

Newcastle se nalazi na sjeveroistoku Engleske. Smješten je u grofoviji Tyne i Wear. Nalazi se na sjeverozapadnoj obali rijeke Tajn. Udaljen je 74 kilometara od Škotske granice.

Nalazi se u prostoru Engleske bogatom rudama uglja, te je grad poznat po rudarstvu još od srednjeg vijeka. Prostor Engleske bogat rudama se obično naziva "Crna Engleska". Reljef oko grada je nizinski. Newcastle je s obližnjim gradom Gatesheadom koji se nalazi nasuprot rijeke povezan u konurbaciju (sistem povezanih gradova).

## Međunarodni odnosi

|  |
| --- |
| * Atlanta
* Bergen
* Gelsenkirchen
* Groningen
* Haifa
* Nancy
* Newcastle
* Singkawang
* Elbasan
 |

## Reference

## Vanjski linkovi

* Službena stranica grada Arhivirano 2. 5. 2016. na Wayback Machine
# Ben Jonson

| Ben Jonson |
| --- |
|  |
| Rođenje |  (1572-07-11) 11. juli 1572. London, Engleska |
| Smrt | 6. august 1637(1637-08-06) (65 godina) London, Engleska |

**Ben Jonson**, pravo ime *Benjamin Jonson*, (London, 11. juli 1572. - London, 6. august 1637.), engleski dramatičar

U komedijama prikazuje društvo kojemu je glavni cilj dočepati se prijevarom što više novca. Podruguje se puritancima, njihovu fanatizmu i netrpeljivosti. Vrhunac njegova satiričkog genija nalazimo i komediji *"Valpone, ili lisica"*. Istakao se kao autor tzv. maska, alegoričkih igrokaza za dvorske priredbe. Bio je prijatelj Bacona i Shakesperea, kojemu se divio.

## Djela

* "Bartolomejski sajam"
* "Alkemičar"
* "Mučaljiva žena"
* "Na uspomenu mojem voljenom učitelju Williamu Shakesperau"

Nedovršeni članak Ben Jonson koji govori o **biografijama** treba dopuniti. Dopunite ga prema pravilima Wikipedije.
# Gorillaz

*Za članak o istoimenom albumu grupe Gorillaz, idite na članak Gorillaz (album)*

| Gorillaz |
| --- |
|  |
| Porijeklo | UK |
| Žanrovi | Rock, Pop, Hip Hop |
| Karijera | 1998- |
| Izdavači | EMI |

*Gorillaz* je virtualni bend, sastavljen od četiri fiktivna animirana člana: 2D, Murdoc, Noodle i Russel.

Bend su osnovali Damon Albarn od Britpop benda Blur, i Jamie Hewlett, jedan od tvoraca romana Tank Girl. Njihov stil je u širem smislu *alternativan*, ali i sa neobično velikim brojem drugih uticaja.

## Diskografija

*Za detaljniju diskografiju, uključujući i pozicije na top-listama, idite na članak Diskografija grupe Gorillaz.*
### Albumi

* *Gorillaz* (2001) - Studijski album
* *G-Sides* (2002) - B-sides kolekcija
* *Laika Come Home* (2002) - Remix album
* *Demon Days* (2005) - Studijski album
* *Plastic Beach* (2010)
* *The Fall* (2010)
* *Humanz* (2017)
* *The Now Now* (2018)
* *Song Machine, Season One: Strange Timez* (2020)
* *Cracker Island* (2023)

### Singlovi

* "Clint Eastwood" (2001)
* "19-2000" (2001)
* "Rock the House" (2001)
* "911" (sa D12 feat. Terry Hall) (2001)
* "Tomorrow Comes Today" (2002)
* "Lil' Dub Chefin'" (2002)
* "Feel Good Inc." (2005)
* "DARE" (2005)
* "Dirty Harry" (2005)
* "Kids With Guns" / "El Mañana" (2006)

### EP-ovi

* *Tomorrow Comes Today* (2000)

Nekoliko singlova u gornjem popisu su, takodje, izdati kao EP-ovi u nekim regijama.

### DVD-ovi

* *Phase One: Celebrity Take Down* (2002)
* *Demon Days Live* (2006)

Nedovršeni članak Gorillaz koji govori o **muzici** treba dopuniti. Dopunite ga prema pravilima Wikipedije.
# Gaborone

|  |
| --- |
| Gabarone |
| Grad |
| Gabarone |
|

|  |
| --- |
| Zastava |

 |
| Država |  Bocvana |
| **Distrikt** | Gabarone |
|  |
| Nadmorska visina | 1,014 m |
|  |
| Površina | 169 km2 |
|  |
| Stanovništvo | 231,626 (*2011*) |
|  - Metro | 421,907 |
|  |
| Osnovan | 1964. |
|  |
| Vremenska zona | UTC+2 |
|  |
|  |

**Gaborone** (na jeziku Tswana: (χa.bʊˈrʊ.nɪ); /ˌɡæ.bəˈroʊ.niː/ ili /ˌxɑː.bəˈroʊ.neɪ/, imenovan po poglavici Kgosi Gabarone-u) je glavni i najveći grad države Bocvana, sa populacijom od 191.776 , bazirano na popisu iz 2006. To je administrativno sjedište jugoistočnog distrikta, kao i pod-distrikta Gaborone. Stanovnici često grad nazivaju Gabs.

Gaborone je smješten između brda Kgale i Oodi, na rijeci Notwane u jugoistočnom uglu Bocvane, kao i 15 kilometara od granice sa Južnoafričkom Republikom.

Grad opslužuje međunarodni aerodrom Sir Seretse Khama.

## Reference

## Vanjski linkovi

* Web stranica Gradskog vijeća Gaborone
* Gaborone Satelitski prikaz na WikiMapia (nije povezan sa Wikipedijom/Wikimedia Foundation)
* Mapa Gaborona
# Bab el-Mandeb

Područje Bab el-Mandeba
**Bab el-Mandeb** (arapski: *vrata suza*) je moreuz koji dijeli Afriku i Aziju (Arapsko poluostrvo) te spaja Crveno more i Adenski zaliv (Arapsko more, Indijski okean). Na afričkoj strani moreuza je država Džibuti, a na azijskoj Jemen.

Moreuz je dobio ime (*vrata suza*) zbog opasne navigacije ili, po arapskoj legendi, po zemljotresu koji je razdvojio Afriku i Aziju i izazvao veliki broj žrtava (utapljanje).

Moreuz je strateški vrlo važan, a predstavlja i jedan od najprometnijih plovnih puteva. Širok je oko 30 km. Na azijskoj strani se nalazi rt Ras Menheli, a na afričkoj Ras Siyan. Vulkansko ostrvo Perim dijeli moreuz u dva kanala - Bab Iskender (istočni) i Dact-el-Mayun (zapadni). **Bab Iskander** (*Aleksandrov tjesnac*) je širok oko 3 km, a dubok oko 30 m, dok je **Dact-el-Mayun** širok oko 25 km, a dubok oko 300 m. Uz afričku obalu se nalazi arhipelag francuskog naziva Sept Freres (*Sedmero braće*).

Istočnim (*Bab Iskender*) kanalom teče jaka površinska struja prema Crvenom moru, a dubinska struja u suprotnom smjeru teče zapadnim kanalom.

## Također pogledajte

* Arapska liga
* Magrib
* Mašrek

## Reference

## Vanjski linkovi

*
# Turkijski jezici

**Turkijski jezici** su jezička porodica kojom govore raznovrsni narodi širom ogromne oblasti koja se proteže od Istočne Evrope do Sibira i zapadne Kine, sa procjenom od nekih 100–130 miliona domaćih govornika. Turkijski jezici se uopćeno smatraju dijelom altajske jezičke porodice.

Sam turski jezik pripada ovoj grupi turkijskih jezika; najveći broj govornika turskog jezika (turkijskih jezika) je u Anadoliji.

Turkijska plemena i njihovi jezici su se miješali tokom vijekova, čineći objektivnu klasifikaciju teškom.

Različiti elelmenti su prešli u turkijske jezike naročito iz arapskog, kineskog, persijskog i ruskog, dok su različiti elelmenti iz turkijska jezika prešli u mađarski i perzijski, prenoseći se sve do Indije, udaljenih sjevernih krajeva Rusije, a moguće čak i do Sjeverne Amerike.

## Također pogledajte

* Orhonsko pismo
* Turski narodi
* Historijska lingvistika
* Jezičke porodice i jezici

## Vanjski linkovi

* Karta turskih jezika (engleski)
* Klasifikacija turskih jezika Arhivirano 8. 4. 2011. na Wayback Machine (engleski)
* Online Uyghur-English Dictionary - Online Ujgursko-engleski rječnik
* Dmoz.org/../Languages/Altaic/Turkic/
* E. Čaušević: Tschuwaschisch. in: M. Okuka (Hg.): Lexikon der Sprachen des europäischen Ostens. Klagenfurt (= Wieser Enzyklopädie des europäischen Ostens 10) 2002. S. 811.

## Literatura

* Lars Johanson, Eva Csato, *The Turkic Languages*, (Routledge May 1998) ISBN 0-415-08200-5. Najiscrpnija i najskorija studija turskih jezika koja se može naći na engleskom.
* Kurtulus Oztop et al, *Dictionary of Turkic Languages*, (Routledge, April 1999) ISBN 0-415-16047-2. Two thousand English headwords translated into eight Turkic languages.
# Britanske indijskookeanske teritorije

|  |
| --- |
| Britanska Indijskookeanska teritorija (*British Indian Ocean Territory*) |
| Regija |
|

|  |
| --- |
| Zastava |

 |
| **Uzrečica:In tutela nostra Limuria*  |
|  |
| Glavni grad | nema |
|  |
| Površina | 60 km2 |
|  |
| Stanovništvo | 3,500 |
|  |
| Vremenska zona |  UTC +6 |
|  |

Položaj u Indijskom okeanu
**Britanske indijskookeanske teritorije** (**BIOT**, engleski: *British Indian Ocean Territory*) su prekomorsko teritorije Ujedinjenog Kraljevstva.

Kao što ime govori, nalaze se u Indijskom okeanu, na pola puta između Afrike i Indonezije.

Ove teritorije obuhvaćaju šest atola arhipelaga Chagos, sa preko 1000 pojedinačnih ostrva.
Najveće ostrvo je Diego Garcia, mjesto zajedničkog vojnog objekta (strateški vrlo značajnog) Ujedinjenog Kraljevstva i SAD-a.

## Etničke grupe

## Historija

Ostrva Chagos je otkrio Vasco da Gama početkom 16. vijeka. U 18. vijeku je na njih polagala pravo Francuska, kao na posjed Mauricijusa. 1810. Ujedinjeno Kraljevstvo zauzima Mauricijus, a Francuska ga ustupa Pariskim sporazumom iz 1814. godine.

Poljoprivrednici su doselili na ta ostrva krajem 19. vijeka, naselivši se na glavno ostrvo Diego Garcia i napravivši plantaže kopre.

## Reference

## Vanjski linkovi

* UK Foreign Office- profile
* CIA World Factbook Entry Arhivirano 9. 5. 2007. na Wayback Machine
* US Military Site on Diego Garcia
# Industrija

Postojanje obrade kamena na Iberijskom poluostrvu. Bifazni brušeni oblutak, provincija Valladolid, Španija.
**Industrija** je proizvodnja robe putem transformacije sirovina ili materijala koji su već prošli kroz jednu ili više transformacija i iskorištavanja izvora energije. Međutim, termin "industrija", polisemičan, prvobitno pokriva većinu ljudskih djela.

Oscilirajući od prahistorije između zanatstva i mehanizacije, industrijska aktivnost proizvoda (koji se ne odnose na ljudsku hranu) intenzivirala se na prijelazu iz 18. u XVIII vijek. vijeku, a zatim u XIX vijeku vijeku zahvaljujući upotrebi fosilnih goriva i primjeni novih tehnologija Ovaj fenomen se naziva industrijska revolucija i prati pojavu kapitalizma. Duboke društvene promjene pratile su ga kako je nastajalo industrijsko društvo. Ove transformacije su modificirale samu industriju, koja je racionalizirana na načine:

* upotreba mašina, prvo ručnih, a zatim automatizovanih, koja uključuje masovnu proizvodnju i pojam obima;
* podjela rada, za razliku od zanatstva gdje ista osoba teoretski osigurava sve procese.

*Brunelleschijeva Kupola* (završena 1436.) u Firenci (Italija), simbol renesansne arhitekture, nagovještava sistematizaciju postignutog napretka u građevinskim tehnikama.
"Industrija" potiče od latinskog termina industria, sastavljenog od indo, "u", i struere, "graditi", bilo "onaj koji sam gradi". To je odavno značilo "sposobnost da se nešto uradi, izum, znanje" i, u širem smislu, profesija koju neko prakticira da bi živio (mehanička, umjetnička ili trgovačka profesija).

### Srednji vijek

Shematski dijagram vodenog mlina u perspektivi.
Pogled na Sommerovu fabriku u Mouzonu, izgrađenu od 1807. godine.
Industrijska zona Galati, u vlasništvu Mittal Steela. U globaliziranoj ekonomiji, sektor čelika je, kao i drugi, predmet izraženog fenomena koncentracije kako bi se osigurala ekonomija obima.
Prostorija koja kontroliše proizvodnju u nuklearnoj elektrani koja se nalazi u Sjedinjenim Američkim Državama. Energetska politika jedne zemlje je u korelaciji sa njenom industrijskom politikom.

## Bilješke i reference

## Također pogledati

## Vanjski linkovi
# Karski prolaz

Položaj Karskog prolaza
**Karski prolaz** (ruski: Пролив Карские Ворота) jest morski prolaz između arhipelaga Nova zemlja i ostrva Vajgača.
Prolaz spaja Barentsovo i Karsko more na sjeveru Rusije. Dug je 33 km, a širok 45 km s dubinom do 119 m. Većim dijelom godine je zaleđen, što otežava ili čak potpuno onemogućava normalnu plovidbu.

Bio je važan plovni put u ranim istraživanjima Sjevernog morskog puta.

## Reference

## Vanjski linkovi
# Bandsko more

Položaj Bandskog mora unutar Jugoistočne Azije
**Bandsko more** smješteno je unutar indonezijskih Molučkih ostrva. Povezano je s Tihim okeanom iako je okruženo stotinama ostrva, kao i Halmaherskim i Seramskim morem. Dugo je 1000 km u pravcu istok-zapad, a široko 500 km u pravcu sjever-jug.

## Ostrva

Neka od ostrva koja graniče s ovim morem jesu Sulawesi na zapadu, Buru, Ambon, Seram, Aru, Barat Daya, ostrva Tanimbar, Kai i Timor na istoku. Iako se granice mora opasne za pomorsku navigaciju, s mnogo malih stjenovitih ostrva, centralni dio mora je relativno otvoren. Grupa ostrva mora uključuje i Bandska ostrva. Jedan broj ostrva u Bandskom moru su aktivni vulkani, uključujući Gunung Api i Manuk unutar Bandskih ostrva.

## Zemljotresi

Zemljotresi su česta pojava u ovom području zbog dodira tri tektonske ploče: Evroazijske, Pacifičke i Indoaustralijske ploče.
Neki od najjačih zabilježenih zemljotresa u ovom moru su:

* Zemljotres iz 1938.
* Zemljotres iz 2005.
* Zemljotres iz 2006.
* Zemljotres iz 2009.
* Zemljotres iz 2010.

## Reference